Kuitinmäen kerrostaloja huhtikuussa 2015**Kuitinmäki** on Espoon Olarin kaupunginosan pienalue, jonka rajat kulkevat idässä Olarinkatua, lännessä Friisinkalliontietä, etelässä Kuitinmäentietä, Piispanporttia ja Länsiväylää mukaillen ja pohjoisessa Puolarintien suuntaista metsäpolkua. Pienalueen tienimistöstä merkittävä osa on avaruusaiheista. Kuitinmäessä oli 6 585 asukasta vuodenvaihteessa 2018–2019.

Kuitinmäen rakennuskanta koostuu pääosin kerrostaloista, jotka on rakennettu 1970- ja 1980-luvuilla. Olarin ja Kuitinmäen alueen pääarkkitehteinä toimivat Eero Valjakka ja Simo Järvinen. Alueelle leimalliset värikkäin julkisivulasein koristellut punatiilitalot ovat rakennusliike Rakennus Oy Arjatsalon pilarilaattatekniikalla valmistamia; Rakennusliike Puolimatkan talot puolestaan on vuorattu betonielementeillä. Olarin – Kuitinmäen aluetta halkovat kävelytiet ja asuintalojen välissä on runsaasti leikkipuistoja.

Palvelut
--------

Kuitinmäessä sijaitsee ostoskeskus. Ostoskeskuksen alueella on kauppa ja kioski, bussin kääntöpaikka ja taksitolppa, virolainen ruokakauppa, baareja ja pizzerioita, kuntosali, Road House -ravintola, apteekki sekä Espoon seurakuntiin kuuluva Olarin kappeli. Linja-autoilla Kuitinmäestä pääsee kauppakeskus Ison Omenan luo sekä muun muassa Tapiolaan, Latokaskeen, Leppävaaraan ja Kivenlahteen.

Friisilän puolella sijaitsevan Palvelutalo Hopeakuun yhteydessä toiminut neuvola siirsi toimintansa Matinkylässä sijaitsevaan kauppakeskus Ison Omenan palvelutorille.

Koulutus ja päivähoito
----------------------

Kuitinmäessä toimii yhtenäinen peruskoulu nimeltään Kuitinmäen koulu. Espoon koulutuskuntayhtymä Omnialla on Kuitinmäessä aluekeskus. Päiväkoteja on useita, esim. Kuutamon vuorohoitopäiväkoti, joka on auki ympärivuorokautisesti. Muita päivähoitopaikkoja ovat mm. alueen rakentamisen aikoihin vuonna 1973 perustettu Kuitinmäen päiväkoti, vuonna 1976 perustettu Tarjalaxin päiväkoti englanninkielinen Carousel-päiväkoti sekä Kuperkeikka-päiväkoti.

Olarin asukaspuisto sijaitsee keskellä Kuitinmäkeä. Puistoon kuuluu ulkoleikkialueiden lisäksi kerhorakennus.

Julkinen liikenne
-----------------

* 125/125B Espoonlahti-Tapiola/Kuitinmäki-Tapiola
* 137 Tynnyripuisto-Kuitinmäki
* 531/531B Tiistilä-Jorvi/Tiistilä-Kuitinmäki
* 532 Matinkylä-Leppävaara
* 543 Leppävaara-Kivenlahti

Lähteet
-------

1. ↑  Kuitinmäki Espoon karttapalvelussa *kartat.espoo.fi*. Espoon kaupunki. Viitattu 4.10.2017.
2. ↑  Espoon asukasluku vuodenvaihteessa 2018/2019 (PDF) (Sivu 2) *espoo.fi*.  18.4.2019. Espoon Kaupunki. Viitattu 3.12.2019.
3. ↑  Kuitinmäen asuntokanta 1920-2012 *aluesarjat.fi*. Helsingin seudun aluesarjat. Viitattu 26.1.2015. [vanhentunut linkki]
4. ↑  Kuitinmäki *www.espoo.fi*.  Arkistoitu 5.10.2017. Viitattu 4.10.2017.
5. ↑  S-market Olari - HOK-Elanto.fi *www.s-kanava.fi*.  Arkistoitu 4.10.2017. Viitattu 4.10.2017.
6. ↑  Espoo Kuitinmäki R-kioski *R-Kioski*.  Arkistoitu 4.10.2017. Viitattu 4.10.2017.
7. ↑  Espoo - Lähitaksi *www.lahitaksi.fi*. Viitattu 4.10.2017.
8. ↑  Eestin ja Baltian ruokakauppa *baltiankauppa.com*. Viitattu 3.12.2019.
9. ↑  Olarium *olarium.fi*. Viitattu 4.10.2017.
10. ↑  Ravintola Roadhouse *online.roadhouse.fi*.  Arkistoitu 23.2.2017. Viitattu 4.10.2017.
11. ↑  Olarin apteekki *www.olarinapteekki.fi*. Viitattu 4.10.2017.
12. ↑  Olarin kappeli - Espoon seurakunnat *www.espoonseurakunnat.fi*.  Arkistoitu 5.10.2017. Viitattu 4.10.2017.
13. ↑  Iso Omena *isoomena.fi*. Viitattu 3.12.2019.
14. ↑  Palvelutalo Hopeakuu | Espoon Eläkekotisäätiö *www.eeks.fi*. Viitattu 4.10.2017.
15. ↑  Kuitinmäen koulu *www.espoo.fi*.  Arkistoitu 4.10.2017. Viitattu 4.10.2017.
16. ↑  Matinkylä-Olari, Kuunkehrä 2 *Omnia*.  8.7.2016. Viitattu 4.10.2017.
17. ↑  Kuutamon päiväkoti *www.espoo.fi*.  Arkistoitu 4.10.2017. Viitattu 4.10.2017.
18. ↑  Kuitinmäen päiväkoti *www.kuitinmaenpk.fi*.  Arkistoitu 5.10.2017. Viitattu 4.10.2017.
19. ↑  Tarjalaxin päiväkoti. Viitattu 3.12.2019.
20. ↑  Olari - Carousel Nursery *Carousel Nursery*. Viitattu 4.10.2017. (englanniksi)
21. ↑  Päiväkoti Kuperkeikka *paivakotikuperkeikka.fi*.  Arkistoitu 4.8.2016. Viitattu 4.10.2017.
22. ↑  Olarin asukaspuisto *www.espoo.fi*.  Arkistoitu 5.10.2017. Viitattu 4.10.2017.
23. ↑  HSL - Aikataulut - Poikittaislinjat 543 *aikataulut.reittiopas.fi*.  Arkistoitu 4.10.2017. Viitattu 4.10.2017.

Aiheesta muualla
----------------

* Espoon Olariin on muodostunut kolme erilaista kulmakuntaa